text: Brand i bigballer
  29 marts 2013 kl. 09.26
  Torsdag aften brød 300 bigballer i brand i en lade ved Brædstrup.
  Det er anden gang inden for 14 dage, der går ild i bigballer på Horsensegnen. Politiet ved endnu ikke, hvordan den seneste brand i aftes er opstået.
  Også Haderslev har været hårdt ramt af brand i bigballer. I slutningen af februar og begyndelsen af marts blev et mindre geografisk område ved Haderslev ramt af fire brande i bigballer.
  